PRITARTA

 Šakių rajono savivaldybės tarybos

 2019 m. vasario 15 d. sprendimu Nr. T-47

**ŠAKIŲ RAJONO SAVIVALDYBĖS JAUNIMO KŪRYBOS IR SPORTO CENTRO 2018 METŲ ATASKAITA**

I. BENDROSIOS NUOSTATOS

 Šakių rajono savivaldybės jaunimo kūrybos ir sporto centras vykdo formalųjį švietimą papildančio sportinio ugdymo ir neformaliojo švietimo sportinio ugdymo vaikų ir jaunimo programas, teikia viešąsias sporto, kūno kultūros, poilsio ir pramogų paslaugas gyventojams, iki 2018-11-01 veikė atviras jaunimo centras

 Centro buveinės adresas – V. Kudirkos g. 64, Šakiai, LT-71124.

 Centro teisinė forma – savivaldybės biudžetinė įstaiga, turinti viešojo juridinio asmens statusą.

 Centro steigėjas – Šakių rajono savivaldybė.

 Centro funkcijos:

1. pagal centrui paskirtą kompetenciją užtikrinti įstatymų, Vyriausybės nutarimų, Švietimo ir mokslo ministerijos, Kūno kultūros ir sporto departamento prie Lietuvos Respublikos Vyriausybės bei kitų institucijų teisės aktų įgyvendinimą;

 2. vykdyti ugdomąjį treniruočių procesą, sporto varžybas, stovyklas ir sveikatą stiprinančius renginius;

 3. kontroliuoti ir koordinuoti centro mokytojų ir kitų darbuotojų darbą, rūpintis jų kvalifikacijos kėlimu, skatinimu;

 4. rinkti mokesčius už sportinį ugdymą ir teikiamas paslaugas pagal Tarybos nustatytus įkainius;

 5. rengti ir įgyvendinti kūno kultūros ir sporto programas;

 6. koordinuoti sportinę veiklą rajone (sporto klubai, seniūnijos, bendrojo ugdymo mokyklos);

 7. organizuoti ir vykdyti gyventojų laisvalaikio užimtumą;

 8. organizuoti ir vykdyti sportines varžybas ir kitus sportinius renginius;

 9. teikti paslaugas (sporto salės, aikštynai, baseinas);

 10. bendradarbiauti su Lietuvos Respublikos sporto šakų federacijomis, sporto draugijomis bei užsienio sporto organizacijomis;

 11. teikti metodinę ir organizacinę paramą kūno kultūros ir sporto klausimais suinteresuotiems asmenims, įstaigoms ir organizacijoms;

 12. sudaryti sąlygas sportininkams ir komandoms bei klubams reprezentuoti rajoną respublikiniuose ir tarptautiniuose renginiuose;

 13. prižiūrėti ir eksploatuoti savivaldybės pasitikėjimo teise centrui priskirtus valdyti sporto infrastruktūros objektus.

 Informacija apie Šakių rajono savivaldybės jaunimo kūrybos ir sporto centrą skelbiama centro internetinėje svetainėje [www.sakiujksc.lt](http://www.sakiujksc.lt), socialiniame Facebook puslapyje [www.facebook.com/sakiujksc](http://www.facebook.com/sakiujksc), taip pat informacija teikiama Šakių rajono laikraščiams „Draugas“ ir „Laikraštis Valsčius“.

Šiuo metu centrui vadovauja direktorė Roma Paškevičiūtė. Pagrindinį dėmesį organizuojant darbą įstaigoje direktorė skyrė organizacinei veiklai ir finansinės veiklos priežiūrai. Stengėsi kuo artimiau bendrauti su sporto klubų atstovais ir sportininkais, dalyvavo jų renginiuose, skatino centro darbuotojus kelti kvalifikaciją. Buvo siekiama maksimaliai įgyvendinti 2018 m. centro veiklos plano veiklos tikslus ir uždavinius. Užtikrintas centro funkcionavimas, tikslingai organizuota ugdomoji veikla, laiku parengti įstaigos veiklą reglamentuojantys dokumentai (2017-2018 m. m. ugdymo planas, 2018 metų veiklos programa, 2015-2019 metams strateginis planas). Kryptingai telkiau darbuotojus įstaigos tikslams ir uždaviniams realizuoti. Skatinau, motyvavau ir įvertinau kiekvieno centro darbuotojo atsakomybę už įstaigos veiklos rezultatus. 2015-05-30 pasitvirtinau turėtą III vadybinę kvalifikacinę kategoriją.

Direktorė kėlė kvalifikaciją seminaruose: „Tolesnė biudžetinių įstaigų darbo apmokėjimo reforma, pokyčiai po 2018-09-01“, „Darbo užmokestis viešajame sektoriuje nuo 2019-01-01 apskaičiavimas, apskaita ir apmokestinimas“, „Teisės aktų, kurie aktualūs viešojo sektoriaus buhalteriams, pasikeitimai“.

 Direktorė yra neformaliojo vaikų švietimo programų atitikties reikalavimams vertinimo komisijos narė, jaunimo reikalų tarybos narė, Lietuvos savivaldybių sporto mokymo įstaigų vadovų asociacijos narė.

II. CENTRO VEIKLOS TIKSLAS IR UŽDAVINIAI

 Centro tikslas – per sportinę ir kūrybinę veiklą skatinti vaikų, jaunimo ir suaugusiųjų saviraišką, ilgalaikėmis programomis sistemingai gilinti sporto srities žinias, ieškoti talentingų sportininkų, sporto mokslo bei medicinos specialistų parengtomis bei praktikoje patvirtintomis programomis rengti sportininkus, galinčius deramai atstovauti Šakių rajono savivaldybei šalies čempionatuose, pirmenybėse bei šaliai – tarptautiniuose sporto renginiuose. Vykdyti sveikatingumo ir sportinės veiklos teikiamų paslaugų plėtrą.

 Centro uždaviniai:

1. sporto priemonėmis padėti ugdyti ir lavinti sveiką asmenybę;
2. aktyvinti ir skatinti kūno kultūros ir sportinės veiklos propagavimą;
3. vykdyti kryptingą gabių sportininkų atranką, ugdymą it talentingų sportininkų pa

iešką;

1. sudaryti sąlygas gyventojams turiningai leisti laisvalaikį;
2. užtikrinti sveiką ir saugią ugdymosi aplinką;

Centro veiklos rūšys ir sritys:

1. sportinė ir kūrybinė veikla, pramogų ir poilsio organizavimo veikla;
2. sporto klubų veikla;
3. fizinės gerovės užtikrinimo veikla;
4. sportinis ir rekreacinis švietimas;
5. švietimui būdingų paslaugų veikla;
6. sporto įrenginių eksploatavimas;
7. atviras darbas su jaunimu.

III. MOKYMOSI APLINKA

 3.1. Darbuotojų skaičius

|  |  |  |
| --- | --- | --- |
| Administracijos darbuotojų etatų skaičius | Pedagoginių darbuotojų skaičius | Kitų įstaigos darbuotojų etatų skaičius |
| 2017 m. | 2018 m. | 2017 m. | 2018 m. | 2017 m. | 2018 m. |
| 3,5 | 3,5 | 14,81 | 7,8 | 21 | 21 |

3.2. Mokytojų skaičius

|  |  |  |  |
| --- | --- | --- | --- |
| * 1. Mokytojų ekspertų skaičius
 | * 1. Mokytojų metodininkų skaičius
 | * 1. Vyresniųjų mokytojų skaičius
 | Mokytojų skaičius |
| 2017 m. | 2018 m. | 2017 m.  | 2018 m. | 2017 m. | 2018 m. | 2017 m.  | 2018 m. |
| * 1. -
 | * 1. -
 | * 1. 6
 | * 1. 6
 | * 1. 5
 | * 1. 5
 | * 1. 6
 | * 1. 4
 |

 3.3. Grupių ir lankančiųjų skaičius

|  |  |  |
| --- | --- | --- |
| Metai ( rugsėjo 1 d.) | Grupių skaičius | Lankančiųjų skaičius |
| 2017 m. | 27 | 336 |
| 2018 m. | 24 | 292 |

2018 m. centro pagrindinės ugdymo kryptys – lengvoji atletika, krepšinis, dziudo imtynės, badmintonas, futbolas, plaukimas ir kūrybiniai būreliai.

 Mokslo metų ugdymo planas suderintas ir patvirtintas Šakių jaunimo kūrybos ir sporto centro direktorės 2018 m. rugpjūčio 31 d. įsakymu Nr. V-24.

3.4 Formalųjį švietimo papildančio sportinio ugdymo grupių rodikliai 2017 m**.**

|  |  |  |  |  |
| --- | --- | --- | --- | --- |
| Sporto šaka | Mokymo grupės pavadinimas | Mokymo metai | Grupių skaičius | Planuojamas mokinių skaičius |
| Lengvoji atletika | Pradinio ugdymo | 1 | 1 | 9 |
| Pradinio ugdymo | 1 | 1 | 12 |
| Meistriškumo ugdymo | 1 | 1 | 10 |
| Meistriškumo ugdymo | 2 | 2 | 18 |
| Meistriškumo ugdymo | 3 | 3 | 24 |
| Meistriškumo ugdymo |  |  |  |
| Meistriškumo ugdymo |  |  |  |
|  |  | 8 | 73 |
| Krepšinis | Pradinio ugdymo | 1 | 4 | 60 |
| Pradinio ugdymo | 2 | 1 | 15 |
|  |  | 5 | 75 |
| Dziudo imtynės | Meistriškumo ugdymo | 1 | 1 | 12 |
| Meistriškumo ugdymo | 2 | 1 | 10 |
|  |  | 2 | 22 |
| Badmintonas | Pradinio ugdymo | 2 | 1 | 10 |
| Plaukimas | Pradinio ugdymo | 1 | 2 | 24 |
| Futbolas | Pradinio ugdymo | 1 | 1 | 12 |
|  |  | Viso | 19 | 216 |

3.5. Neformaliojo ugdymo būrelių rodikliai 2017 m.

|  |  |  |  |  |
| --- | --- | --- | --- | --- |
| Būrelis | Techninio modeliavimo ir sklandymo | 1 | 1 | 15 |
| Būrelis | Humoro grupės – scenos kultūros | 1 | 1 | 15 |
| Būrelis | Etnokultūros | 1 | 1 | 15 |
| Būrelis | Radiotechnikos | 1 | 1 | 15 |
| Būrelis | Step + aerobika  | 1 | 1 | 15 |
| Būrelis | Programavimo pradmenų | 1 | 1 | 15 |
| Būrelis | Tinklinio | 1 | 1 | 15 |
| Būrelis | Šiuolaikinio šokio | 1 | 1 | 15 |
|  |  | Viso | 8 | 120 |

3.6. Formalųjį švietimo papildančio sportinio ugdymo grupių rodikliai 2018 m**.**

|  |  |  |  |  |
| --- | --- | --- | --- | --- |
| Sporto šaka | Mokymo grupės pavadinimas | Mokymo metai | Grupių skaičius | Planuojamas mokinių skaičius |
| Lengvoji atletika | Pradinio ugdymo | 1 | 1 | 11 |
| Pradinio ugdymo | 1 | 1 | 12 |
| Meistriškumo ugdymo | 1 | 2 | 19 |
| Meistriškumo ugdymo | 2 | 2 | 18 |
| Meistriškumo ugdymo | 3 | 3 | 23 |
| Meistriškumo ugdymo |  |  |  |
| Meistriškumo ugdymo |  |  |  |
|  |  | 9 | 83 |
| Krepšinis | Pradinio ugdymo | 1 | 4 | 60 |
| Pradinio ugdymo | 2 | 1 | 15 |
|  |  | 5 | 75 |
| Dziudo imtynės | Pradinio ugdymo | 1 | 1 | 13 |
| Meistriškumo ugdymo | 2 | 1 | 13 |
|  |  | 2 | 26 |
| Badmintonas | Pradinio ugdymo | 1 | 1 | 12 |
| Plaukimas | Pradinio ugdymo | 1 | 2 | 24 |
| Futbolas | Pradinio ugdymo | 1 | 1 | 12 |
|  |  | Viso | 19 | 232 |

3.7. Neformaliojo ugdymo būrelių rodikliai 2018 m.

|  |  |  |  |  |
| --- | --- | --- | --- | --- |
| Būrelis | Etnokultūros | 1 | 1 | 15 |
| Būrelis | Radiotechnikos | 1 | 1 | 15 |
| Būrelis | Programavimo pradmenų | 1 | 1 | 15 |
| Būrelis | Tinklinio | 1 | 1 | 15 |
|  |  | Viso | 4 | 60 |

3.8. Centro mokinių dalyvavimo čempionatuose, pirmenybėse, konkursuose, olimpiadose aukščiausi pasiekimai

|  |  |  |  |
| --- | --- | --- | --- |
| Varžybų, olimpiados, konkurso pavadinimas | Laimėta vieta | Mokinio vardas, pavardė | Mokinį rengusio mokytojo vardas, pavardė |
| Lietuvos jaunių pirmenybės | 1 vieta | M. Šnipaitė | V. Gudzinevičienė |
| Lietuvos jaunių metimų pirmenybės | 3 vieta | M. Šnipaitė | V. Gudzinevičienė |
| Lietuvos mokinių metimų pirmenybės | 1 vieta | M. Šnipaitė | V. Gudzinevičienė |
| Baltijos šalių mačas | LR rinktinė | M. Šnipaitė | V. Gudzinevičienė |
| Lietuvos dziudo U-18 čempionatas | 1 vieta | K. Saukaitytė | N. Žebrauskienė |
| Lietuvos dziudo U-21 čempionatas | 1 vieta | K. Saukaitytė | N. Žebrauskienė |
| Lietuvos suaugusiųjų čempionatas | 2 vieta | K. Saukaitytė | N. Žebrauskienė |
| Europos jaunimo taurė | LR rinktinė | K. Saukaitytė | N. Žebrauskienė |
| Lietuvos jaunimo U-19 asmeninis čempionatas | 3 vieta VD | V. Bagdanavičius | V. Bagdanavičius |
| Lietuvos jaunių U-15 asmeninės pirmenybės | 1 vieta VV2 vieta VD1 vieta MX | V. Bagdanavičius | V. Bagdanavičius |
| Pabaltijo jaunių čempionatas | LR rinktinė | V. Bagdanavičius | V. Bagdanavičius |
| Lietuvos rajonų jaunimo ir jaunių pirmenybės | 1 vieta | M. Karušis | T. Vencius |
| Lietuvos rajonų jaunimo ir jaunių pirmenybės | 3 vieta | M. Karušis | T. Vencius |
| Lietuvos jaunių žiemos pirmenybės | 1 vieta | M. Karušis | T. Vencius |
| Lietuvos jaunių vasaros pirmenybės | 3 vieta | M. Karušis | T. Vencius |
| Lietuvos rajonų jaunimo ir jaunių pirmenybės | 2 vieta | V. Palubinskas | A. Ulinskas |
| Lietuvos rajonų jaunimo ir jaunių pirmenybės | 1 vieta | V. Palubinskas | A. Ulinskas |
| Lietuvos jaunių pirmenybės | 1 vieta | V. Palubinskas | A. Ulinskas |
| Baltijos šalių mačas | LR rinktinė | V. Palubinskas | A. Ulinskas |
| Lietuvos ilgų metimų pirmenybės | 2 vieta | D. Gricius | T. Vencius |
| Lietuvos vaikų pirmenybės | 2 vieta | Š. Račiukaitis | A. Ulinskas |
| Lietuvos jaunučių pirmenybės | 3 vieta | Š. Vizgirdaitė | A. Ulinskas |
| Lietuvos rajonų jaunių ir jaunimo pirmenybės  | 3 vieta | G. Beniušytė | A. Ulinskas |
| Lietuvos rajonų jaunimo ir jaunių pirmenybės | 2 vieta | M. Simokaitis | A. Ulinskas |
| Lietuvos dziudo U-16 čempionatas | 4 vieta | A. Preisas | N. Žebrauskienė |
| Lietuvos dziudo U-23 čempionatas | 3 vieta | L. Sniečkus | N. Žebrauskienė |
| Lietuvos dziudo U-18 čempionatas | 3 vieta | M. Juočiūnas | N. Žebrauskienė |
| Lietuvos žiemos sezono ilgų metimų pirmenybės | 5 vieta | D. Muraška | V. Strokas |
| Lietuvos jaunių pirmenybės | 5 vieta | D. Muraška | V. Strokas |
| Lietuvos jaunių pirmenybės | 4 vieta | I. Rasimas | V. Strokas |
| Lietuvos žiemos sezono metimų čempionatas | 5 vieta | M. Čereškevičius | E. Grigošaitis |
| Lietuvos mokinių metimų čempionatas | 3 vieta | M.Čereškevičius | E. Grigošaitis |
| Lietuvos jaunučių lengvosios atletikos pirmenybės | 4 vieta | M. Čereškevičius | E. Grigošaitis |
| Lietuvos rajonų jaunių ir jaunimo pirmenybės  | 3 vieta | V. Jazukevičius | E. Grigošaitis |
| Lietuvos MKL U-13, U-15 ir U-16 krepšinio varžybos | 2 divizionas | U-13 komandaU-15 komandaU-16 komanda | L. LinertasR. PaškevičiūtėL. Linertas |
| Lietuvos jaunųjų radistų čempionatas | 1 vieta | M. Adomaitis | S. Vyšniauskas |
| Lietuvos moksleivių sportinės radijo pelengacijos sprinto varžybos | 1 vieta | M. Adomaitis | S. Vyšniauskas |
| Lietuvos moksleivių sportinės radijo pelengacijos pirmenybės | 1 vieta | M. Adomaitis | S. Vyšniauskas |
| Lietuvos jaunųjų radistų čempionatas | 3 vieta | K. Abromavičius | S. Vyšniauskas |
| Lietuvos moksleivių sportinės radijo pelengacijos sprinto varžybos | 3 vieta | K. Abromavičius | S. Vyšniauskas |
| Lietuvos moksleivių sportinės radijo pelengacijos pirmenybės | 2 vieta | D. Duknevičius | S. Vyšniauskas |
| Lietuvos ARDF sezono atidarymo varžybos | 1 vieta | D. Duknevičius | S. Vyšniauskas |
| Lietuvos moksleivių sportinės radijo pelengacijos pirmenybės | 1. vieta
 | A. Dervaitis | S. Vyšniauskas |
| Lietuvos jaunųjų radistų čempionatas | 1. vieta
 | A. Dervaitis | S. Vyšniauskas |
| Lietuvos moksleivių sportinės radijo pelengacijos pirmenybės | 1 vieta | E. Ūsas | S. Vyšniauskas |
| Lietuvos moksleivių sportinės radijo pelengacijos pirmenybės | 1 vieta | E. Tarutis | S. Vyšniauskas |
| Lietuvos jaunųjų radistų čempionatas | 1 vieta | D. Duknevičiūtė | S. Vyšniauskas |
| LR konkursas"Tarmių lobynai"  | 2 vieta | Ž. Vasaitytė | R. Vasaitienė |

 2018 m. paruošti 4 Lietuvos jaunių ir jaunimo lengvosios atletikos, dziudo imtynių ir badmintono rinktinių nariai, 2 mokiniai išvyko toliau mokytis ir sportuoti į Šiaulių ir Panevėžio sporto gimnazijas

Taip pat su kiekvienais metais didėja vaikų noras išmokti plaukti. 2018 metais kartu su Lietuvos plaukimo federacija vykdėme projektą "Mokėk plaukti ir saugiai elgtis vandenyje -2018". Projekte dalyvavo 122 rajono bendrojo ugdymo mokyklų antrokai iš 7 rajono mokyklų – Lukšių, Gelgaudiškio, Griškabūdžio, Sintautų, Lekėčių, Šakių Varpo ir Kriūkų mokyklų. Jiems buvo pravestos 35 plaukimo pamokėlės. Taip pat išmokėme plaukti 210 mokinių iš mūsų rajono ir aplinkinių rajonų. Dar 24 perspektyvūs mokiniai toliau tobulina plaukimo įgūdžius centro sporto mokymo grupėse, dalyvauja respublikinėse varžybose. Baseine per 2018 metus apsilankė 12000 lankytojų.

 3.9. Pedagogų kvalifikacijos kėlimas.

Centro sporto mokytojai, kartu su rajono kūno kultūros mokytojais dalyvauja metodinėje veikloje, kurią organizuoja ir vykdo Šakių rajono kūno kultūros mokytojų ir sporto mokytojų metodinis būrelis. Vyksta metodiniai užsiėmimai bei susirinkimai, kuriuose aptariami einamieji reikalai ir susipažįstama su ugdymo naujovėmis.

 Personalas yra skatinamas tobulėti. Sporto mokytojai, būrelių vadovai, administracija vyksta į seminarus, konferencijas.

 3.10. Materialinė bazė, ūkinė veikla. Pagrindiniai finansiniai rodikliai

Išlaidos per finansinius 2017 metus

|  |  |  |  |  |  |
| --- | --- | --- | --- | --- | --- |
| Išlaidų straipsnis | Gauti asignavimai iš savivaldybės biudžeto 2017 metais | Valstybės lėšos2017-12-31 | Kitos pajamos 2017 m. | Patirta išlaidųper 2017 m. | Kreditorinis įsiskolinimas 2017-12-31 |
| Darbo užmokesčiui išlaidoms | 196,8 | 24,0 | 6,3 | 227,1 |  |
| Socialinio draudimo išlaidoms | 60,7 | 7,8 | 1,9 | 70,4 |  |
| Prekių ir paslaugų pirkimui | 291,4 |  | 110,3 | 401,7 |  |
| Išlaidoms ilgalaikiam turtui įsigyti |  | 1,6 |  | 1,6 |  |
| Viso: | 548,9 | 33,4 | 118,5 | 700,8 | 11,2 |

I

Išlaidos per finansinius 2018 metus:

|  |  |  |  |  |  |
| --- | --- | --- | --- | --- | --- |
| Išlaidų straipsnis | Gauti asignavimai iš savivaldybės biudžeto 2018 metais | Valstybės lėšos2018-12-31 | Kitos pajamos 2018 m. | Patirta išlaidųper 2018 m. | Kreditorinis įsiskolinimas 2018-12-31 |
| Darbo užmokesčiui išlaidoms | 227,1 | 24,9 | 7 | 259 |  |
| Socialinio draudimo išlaidoms | 69,6 | 7,7 | 2,8 | 80,1 |  |
| Prekių ir paslaugų pirkimui | 158,4 |  | 96,5 | 254,9 |  |
| Išlaidoms ilgalaikiam turtui įsigyti |  |  | 2,7 | 2,7 |  |
| Viso: | 455,1 | 32,6 | 109 | 596,7 | 8 |

Materialinė bazė

 Šakių rajono savivaldybės taryba 2009 m. spalio 29 d. Nr. T – 343 sprendimu

„Dėl turto perdavimo“ perdavė jaunimo kūrybos ir sporto centrui savivaldybei nuosavybės teise priklausantį ir šiuo metu savivaldybės administracijos patikėjimo teise valdomą nekilnojamąjį turtą valdyti ir naudoti patikėjimo teise – sporto salė ( bendras plotas 1756,47 kv. m) Šakiuose, likutinė vertė, Lt 2009-10-31 10210016,60.

 Šakių rajono savivaldybės taryba 2011 m. balandžio 28 d. Nr. T-20 sprendimu „ Dėl nekilnojamojo turto perdavimo valdyti ir naudoti pasitikėjimo teise“ perdavė jaunimo kūrybos ir sporto centrui savivaldybei nuosavybės teise priklausantį ir šiuo metu savivaldybės administracijos patikėjimo teise valdomą nekilnojamąjį turtą valdyti ir naudoti patikėjimo teise pastatas – baseinas Šakiuose, likutinė vertė 7333028,17 Lt.

2018 metais pagerinta sporto infrastruktūra: futbolo aikštelės tvoros įsigijimas, įrengtas daugiafunkcinės lauko aikštelės apšvietimas. Taip 2018 metais savivaldybė pradėjo vykdyti projektą "Neformaliojo švietimo infrastruktūros tobulinimas Šakių mieste". Projekto metu jaunimo kūrybos ir sporto centre numatoma įrengti kūno rengybos salę, kontaktinio sporto salę, suremontuoti ir padidinti baseino rūbines. Infrastruktūros gerinimas pagerino ir dar pagerins darbo kokybę organizuojant fizinio aktyvumo veiklas ir skatinant mokinių fiziškai aktyvų ir prasmingą laisvalaikio praleidimą.

IV. KŪNO KULTŪROS IR SPORTO PLĖTOJIMAS RAJONE

 2018 m. buvo rengiamos ir įgyvendinamos kūno kultūros ir sporto plėtojimo programos. Per sportą skatinta vaikų, jaunimo ir suaugusiųjų gyventojų saviraiška 49 renginiuose, kurių didžioji dalis (per 28) sporto renginių buvo skirta bendrojo ugdymo mokyklų mokiniams, likę renginiai skirti suaugusiems asmenims. Maksimaliai išnaudojant esamą sporto bazių infrastruktūrą vaikų ir suaugusiųjų fizinio aktyvumo skatinimui buvo vykdomi įvairių sporto šakų (krepšinio, tinklinio, dziudo, badmintono, lengvosios atletikos, stalo teniso, plaukimo, futbolo ir kt.) sporto renginiai, netradiciniai sporto renginiai tokie kaip sporto dienos moterims, dviračių varžybos įvairaus amžiaus gyventojams. Buvo skiriamas dėmesys tradicinių sporto renginių tęstinumui, tokių kaip Lietuvos seniūnijų sporto žaidynės, žmonių su negalia sporto šventė, geriausių sportininkų apdovanojimai ir kiti sportiniai renginiai. Taip pat buvo organizuotos sporto varžybos bendrojo ugdymo mokyklų mokiniams, siekiant išsiaiškinti stipriausias rajono mokyklų komandas, kurios galėtų atstovauti rajonui Lietuvos mokinių sporto žaidynėse. Vyko 16 sporto varžybų.

 Buvo vykdomas glaudus bendradarbiavimas tarp rajono savivaldybės Švietimo ir sporto skyriaus, Šakių rajono bendrojo ugdymo mokyklų, Visuomenės ir sveikatos biuro, Marijampolės apskrities vyriausiojo policijos komisariato Šakių r. policijos, ikimokyklinių įstaigų, sporto klubų teikiant metodinę ir organizacinę paramą kūno kultūros ir sporto klausimais, sporto ir sveikos gyvensenos klausimais.

 Buvo vykdomas rajono sportinės veiklos kuravimas ir koordinavimas. Dalyvauta vaikų socializacijos, nusikalstamumo prevencijos programose, stengiantis kuo daugiau mokinių įtraukti į sportinę ir kūrybinę veiklą, užimti paauglius ir jaunimą.

 Kūno kultūros ir sporto mokytojams suorganizuotas 1 kvalifikacijos kėlimo renginys –„Šiuolaikinė kūno kultūros pamoka“, vyko kūno kultūros mokytojų metodiniai pasitarimai.

 Moksleiviams skirti sporto renginiai:

Šakių rajono bendrojo ugdymo mokyklų 1999 m. gim. ir jaunesnių mokinių krepšinio varžybos;

Šakių rajono bendrojo ugdymo mokyklų 2004 m. gim. ir jaunesnių mokinių krepšinio varžybos;

Šakių rajono kaimo vietovių mokyklų 2001 m. gim. ir jaunesnių mokinių krepšinio 3x3 varžybos;

Šakių rajono bendrojo ugdymo mokyklų 2005 ir jaunesnių mokinių „Drąsūs, stiprūs, vikrūs“ varžybos, mišri komanda;

Šakių rajono bendrojo ugdymo mokyklų 2007 m. gim. ir jaunesnių mokinių „Drąsūs, stiprūs, vikrūs“ varžybos, mišri komanda;

Šakių rajono bendrojo ugdymo mokyklų mokinių badmintono varžybos;

Šakių rajono bendrojo ugdymo mokyklų mokinių stalo teniso varžybos;

Šakių rajono bendrojo ugdymo mokyklų mokinių plaukimo varžybos;

Šakių rajono bendrojo ugdymo mokyklų mokinių tinklinio varžybos;

Šakių rajono bendrojo ugdymo mokyklų mokinių lengvosios atletikos kroso estafečių varžybos;

Šakių rajono bendrojo ugdymo mokyklų mokinių lengvosios atletikos keturkovės varžybos;

Šakių rajono bendrojo ugdymo mokyklų mokinių lengvosios atletikos komandinės atskirų rungčių varžybos;

Šakių rajono bendrojo ugdymo mokyklų mokinių lengvosios atletikos vaikų varžybos;

Šakių rajono Jaunių sporto žaidynės, lengvosios atletikos varžybos;

[Vaikų futbolo turnyras 5×5 Šakių JKSC taurei laimėti](http://www.sakiujksc.lt/wp-content/uploads/2015/12/Vaik%C5%B3-futbolo-turnyras-5x5-%C5%A0aki%C5%B3-JKSC-taurei-laim%C4%97ti.docx);

Tarptautinės vaikų gynimo dienos paminėjimo sporto veiklos;

Šakių rajono atviras moksleivių dziudo čempionatas;

Šakių rajono bendrojo ugdymo mokyklų 2003 m. gim. ir jaunesnių vaikinų krepšinio varžybos;

Šakių rajono bendrojo ugdymo mokyklų 2006 m. gim. ir jaunesnių; 2008 m. gim. ir jaunesnių mokinių kvadrato varžybos;

„Draugystės žygis pėsčiomis“, pasaulinei sveikatos labui dienai paminėti;

Sporto šventė ikimokyklinio amžiaus vaikams „Sportuokime kartu“;

„Lietuvos mažųjų žaidynės 2018“ pirmojo etapo šventė;

Baseino sezono uždarymo atviros plaukimo varžybos.

Suaugusiems ir moksleiviams skirti sporto renginiai:

Šakių krepšinio klubo komandos „Šakių Vytis“ varžybos;

Šakių „Šakiai“ krepšinio varžybos;

Šakių veteranų komandos krepšinio varžybos Žemaitijos taurei laimėti;

Krepšinio žvaigždžių diena;

Automobilių slalomo varžybos;

Šakių rajono vyrų krepšinio čempionato mažosios ir didžiosios taurės finalai;

Šakių veteranų krepšinio lygos čempionato finalas;

Lietuvos seniūnijų žaidynių I etapo organizavimas;

Suaugusių plaukimo varžybos.

Šakių rajono geriausių sportininkų apdovanojimų šventė;

Stalo teniso turnyras mokytojo Č. Vyšnevecko atminimui;

Sporto renginys „Sportuojanti bendruomenė“;

Miesto dienai skirti sporto renginiai;

Sporto renginys – „ŠAKIAI „CLASSIC“ plento dviračių lenktynės;

Sporto šventė;

Štangos spaudimo varžybos;

Žmonių su negalia sporto žaidynės;

Atviras rankų lenkimo turnyras mero taurei laimėti;

Pasaulio zanavykų susibūrimo šventė „Apkabink savo kraštą“.

V. PROJEKTINĖ VEIKLA

 2018 metais buvo parengti ir įvykdyti projektai finansinei paramai gauti:

 Lietuvos kūno kultūros ir sporto departamentas prie Lietuvos Respublikos Vyriausybės – „Sporto visiems sąjūdžio plėtotė“.

 Dalyvavome LR švietimo ir mokslo ministerijos organizuotoje iniciatyvoje "Atverk duris vasarai".

 Dalyvavome Lietuvos vaikų ir jaunimo centro akcijoje „AR TU PLAUKI“?

 Taip pat 2018 metais kartu su partneriais vykdėme šiuos projektus:

 Su Jaunimo reikalų departamentu prie socialinės apsaugos ir darbo ministerijos projektas „Atrask save“;

 Su Lietuvos plaukimo federacija projektas „Mokėk plaukti ir saugiai elgtis vandenyje - 2018";

 Rengėme ir vykdėme projektus Šakių rajono savivaldybės sporto organizacijoms:

 „Šakių rajono savivaldybės kūno kultūros ir sporto projektų finansavimas" – dalyvavo 15 sporto klubų.

VI. ATVIRAS JAUNIMO CENTRAS IR PROJEKTAS „ATRAS SAVE“

 Nuo 2013-11-04 iki 2018-11-02 veikė atviras jaunimo centras prie Šakių jaunimo kūrybos ir sporto centras ir nuo 2015-09-30 iki 2018-10-01 vykdėme Jaunimo reikalų departamento prie socialinės apsaugos ir darbo ministerijos "Atrask save".

VII. BENDRADARBIAVIMAS SU SOCIALINIAIS PARTNERIAIS

Vykdytas glaudus bendradarbiavimas tarp rajono savivaldybės administracijos Švietimo ir sporto skyriaus, Šakių rajono bendrojo ugdymo mokyklų, ikimokyklinių įstaigų, sporto organizacijų teikiant metodinę ir organizacinę paramą kūno kultūros ir sporto klausimais, sporto ir sveikos gyvensenos klausimais. Vykdytas rajono bendrojo lavinimo mokyklų ir sporto organizacijų sportinės veiklos, kūno kultūros dėstymo, sporto varžybų, sporto švenčių ir kitų renginių kuravimas, koordinavimas. Dalyvauta vaikų socializacijos, nusikalstamumo prevencijos programose, stengiantis įtraukti mokinius į sportinę ir kūrybinę veiklą, užimti paauglius ir jaunimą.

VIII. ĮSTAIGOJE VYKDYTOS VEIKLOS PRIEŽIŪROS IR PATIKROS

2018 metais įstaigoje nebuvo vykdytos veiklos priežiūros ir patikros.

IX. 2018 METŲ VEIKLOS IŠVADOS IR PROBLEMOS

 Pavyko suburti darnų ir kūrybingą kolektyvą, norintį ir galintį siekti aukštų rezultatų.

 Pagaliau centras turi savo bazę, moksleiviai taip pat užsiiminėja Šakių „Žiburio“, Kudirkos Naumiesčio ir Lukšių gimnazijų sporto salėse, taip Šakių „Varpo“, Slavikų pagrindinėse mokyklose, Zanavykų muziejuje, sporto klubo „Ošimas“ patalpose. Kiekvienais metais didėja išlaidos dalyvavimui šalies varžybose, mokiniai pasiekia aukštų rezultatų.

Taip pat su kiekvienais metais didėja vaikų noras išmokti plaukti. 2018 metais išmokėme plaukti 208 mokinius. Dar 24 perspektyvūs mokiniai toliau tobulina plaukimo įgūdžius centro sporto mokymo grupėse, dalyvauja respublikinėse varžybose. Daugiau norinčių mokytis negalime priimti, nes turime tik 0,40 plaukimo mokytojo etato. Todėl tikslinga būtų nuo 2019 m. rugsėjo 1 dienos įsteigti pilną plaukimo mokytojo etatą.

X. VEIKLOS PERSPEKTYVOS 2019 METAIS

2019 metais bus siekiama, kad centras taptų įstaiga, pasižyminti kūno kultūros masiškumu ir meistriškumu, aktyvi jaunimo neformalaus ugdymo proceso dalyvė, turinti stiprią, modernią sportinę bazę, teikianti įvairias kūno kultūros ir sporto paslaugas rajono bendruomenei bei rengianti aukštos kvalifikacijos sportininkus.

Sporto centras 2019 metais bus atviras sporto klubų, organizacijų iniciatyvoms ir bendradarbiaus su jomis, kad Šakiuose vyktų kuo daugiau ir įvairesnių renginių bei varžybų, taip tikintis rajono gyventojams sudaryti galimybę turiningai praleisti laisvalaikį ir praplėsti pasirinkimo galimybes.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Direktorė Roma Paškevičiūtė